วิดีโอเกม ค.ศ. 1993

***แอลคะเฮสต์*** (อังกฤษ: *Alcahest*) เป็นเกมแอ็กชันที่พัฒนาโดยบริษัทฮัลแลบบอราทอรี และเผยแพร่โดยบริษัทสแควร์สำหรับซูเปอร์แฟมิคอม ซึ่งเป็นหนึ่งในเกมบริษัทสแควร์ที่ไม่ได้พัฒนาแต่ได้เผยแพร่เอง โดยควบคุมนักดาบชื่อแอเลน ซึ่งเริ่มต้นการเดินทางเพื่อหยุดยั้งเผ่าปีศาจที่นำโดยบาบิโลม ผู้เป็นจักรพรรดิที่วางแผนจะพิชิตโลกด้วยกองทัพจักรวรรดิของเขา และเทพอสูรโดยตำแหน่งผู้ฟื้นคืนชีพจากความพ่ายแพ้ครั้งก่อนเมื่อพันปีก่อน โดยผู้เล่นสำรวจและค้นหาไอเทมเพื่อความก้าวหน้าและเพาเวอร์-อัป รวมถึงต่อสู้กับบอสและมินิบอส ในระหว่างการเล่นเกม แอเลนได้พบกับผู้พิทักษ์ที่ช่วยเหลือเขาด้วยพลังของพวกเขา รวมถึงพันธมิตรที่ร่วมทางกับเขาตลอดทาง

เกมดังกล่าวได้รับการประกาศครั้งแรกใน ค.ศ. 1992 ภายใต้ชื่อชั่วคราวคือ*การ์เดียนเบลด* และ*แอลคะเฮสต์*ได้รับการสร้างขึ้นโดยบริษัทฮัลแลบบอราทอรี ซึ่งเป็นที่รู้จักจากผลงานแฟรนไชส์*เคอร์บี* เกมนี้กำกับและออกแบบโดยอัตสึชิ คากูตะ โดยมีซาโตรุ อิวาตะ ประธานบริษัทนินเท็นโดผู้ล่วงลับรับหน้าที่ผู้อำนวยการผลิต ส่วนเพลงแต่งโดยจุง อิชิกาวะ ซึ่งเป็นที่รู้จักจากผลงานซีรีส์*เคอร์บี* เกมดังกล่าวได้รับการเสริมด้วยหนังสือแนะนำกลยุทธ์ แม้ว่าจะไม่ได้เผยแพร่อย่างเป็นทางการนอกประเทศญี่ปุ่น แต่ก็มีการเผยแพร่การแปลโดยแฟน ๆ เป็นภาษาอังกฤษใน ค.ศ. 2002 ไม่เคยได้รับการเปิดตัวซาวด์แทร็กอย่างเป็นทางการซึ่งแตกต่างจากเกมของบริษัทสแควร์อื่น ๆ แม้ว่าธีมหลักของเพลงจะรวมไว้เป็นส่วนหนึ่งของอัลบัมรวมเพลงที่เผยแพร่ใน ค.ศ. 2017 ก็ตาม

*แอลคะเฮสต์*ได้รับการตอบรับอย่างดีจากนักวิจารณ์ที่มองในฐานะเกมนำเข้า โดยได้รับการยกย่องในด้านต่าง ๆ เช่น เอนจินกราฟิกที่ละทิ้งการทำให้ตัวการ์ตูนมีรูปร่างผิดสัดส่วนที่มีอยู่ดกดื่นในระบบซูเปอร์แฟมิคอม, การควบคุมที่ใช้งานง่าย, การผสมผสานองค์ประกอบเกมแอ็กชันและเกมเล่นตามบทบาท, ความหลากหลายของพันธมิตร, การออกแบบเลเวลที่หลากหลายและลื่นไหล, รูปแบบการเล่นสไตล์อาร์เคดที่เรียบง่ายแต่เปลี่ยนแปลงได้, การเข้าถึงเนื่องจากการใช้ภาษาญี่ปุ่นเพียงเล็กน้อยและความท้าทาย บรรดานักวิจารณ์ยังตั้งข้อสังเกตอีกว่ารูปแบบและระบบการต่อสู้ของเกมชวนให้นึกถึง*เซลดา*และ*โซลเบลเซอร์* แต่ส่วนใหญ่รู้สึกผสมกันเกี่ยวกับดนตรี ในขณะที่การติเตียนมุ่งไปที่ปริศนา, การขาดปฏิสัมพันธ์ของตัวละครที่เหมาะสม, ความสั้นของเกม, บทเกม และดันเจียนซ้ำ ๆ

รูปแบบการเล่น
-------------

แอเลนโจมตีเหล่าศัตรูโดยใช้เฟลมการ์เดียนเบลด โดยมีเจ้าหญิงเอลิกชิลเป็นเพื่อน
*แอลคะเฮสต์*เป็นเกมรูปแบบอาร์เคดที่เล่นจากมุมมองจากบนลงล่าง คล้ายกับเกมอย่าง*กอนต์เล็ต* (ค.ศ. 1985), *เดอะเลเจนด์ออฟเซลดา*, *ดันเจียนเอกซ์พลอเรอร์* และ*โซลเบลเซอร์* หนังสือ*อะไกด์ทูแจพานีสโรลเพลย์อิงเกมส์*อธิบายว่าเกมดังกล่าวเป็นเกมแอ็กชันในชุดสวมบทบาท (RPG) โดยเนื้อเรื่องเกิดขึ้นในโลกที่จักรพรรดินำกองทัพของเขาไปสู่การพิชิตราชอาณาจักรแพนาเคีย ท่ามกลางการฟื้นคืนชีพของเทพอสูรแอลคะเฮสต์ ซึ่งก่อนหน้านี้เมื่อพันปีก่อนได้พ่ายแพ้นักดาบที่ได้รับความช่วยเหลือด้วยพลังของเหล่าผู้พิทักษ์ ส่วนบาบิโลมผู้เป็นทูตจากนรก พยายามขัดขวางไม่ให้นักดาบกลับชาติมาเกิดก่อนที่จะใช้ขีดความสามารถสูงสุดของเขา

ผู้เล่นจะสวมบทบาทเป็นนักดาบชื่อชื่อแอเลน ในแปดด่านที่เต็มไปด้วยบล็อกต่าง ๆ ที่ขับเคลื่อนเขาไปข้างหน้าหรือส่งเขากระโดดข้ามไปยังพื้นที่อื่น สำรวจและค้นหาไอเทมและเพาเวอร์-อัป ในขณะที่ต่อสู้กับศัตรูและบอส ในระหว่างการเดินทางเพื่อหยุดแอลคะเฮสต์ ผู้เล่นได้พบกับพันธมิตรที่เข้าร่วมทีมของแอเลนทีละคน พวกเขาคือพ่อมดหนุ่มที่ชื่อการ์สไตน์, เจ้าหญิงที่ชื่อเอลิกชิล, อัศวินที่ชื่อซิเรียส, หุ่นยนต์ที่ชื่อแมกนา และเทพีมังกรแปลงร่างที่ชื่อนีวิส โดยเหล่าพันธมิตรโจมตีและใช้พลังพิเศษ แต่ไม่สามารถควบคุมได้โดยตรง และต้องใช้ค่าพิเศษ (SP) สำหรับท่าพิเศษ

ผู้เล่นโจมตีศัตรูโดยใช้ดาบที่บรรดาผู้พิทักษ์มอบแก่แอเลน ซึ่งแอเลนยังสามารถโจมตีแบบพุ่งตัวขณะวิ่งและบล็อกโพรเจกไทล์ของศัตรูด้วยการยืนนิ่งพร้อมกับโล่ของเขา รวมทั้งหลังจากการต่อสู้กับบอสที่เฉพาะเจาะจง ผู้เล่นจะได้รับความสามารถของหนึ่งในสี่ผู้พิทักษ์ตามธาตุคลาสสิก โดยแอเลนสามารถชาร์จดาบของเขาเพื่อการโจมตีพิเศษ ซึ่งจะต่างกันไปโดยขึ้นอยู่กับความสามารถของธาตุที่เลือก ส่วนพลังเวทมนตร์ (MP) ใช้เพื่อเรียกผู้พิทักษ์ในการต่อสู้ และผู้เล่นสามารถสลับไปมาระหว่างแต่ละคนได้ อนึ่ง แอเลนได้รับค่าประสบการณ์ (EXP) จากการกำจัดศัตรู และผู้เล่นจะได้รับคันทินิวเพิ่มเติมหลังจากได้รับคะแนนที่กำหนดไว้ล่วงหน้าเพื่อเล่นต่อ นอกจากนี้ เมื่อพลังชีวิตของแอเลนหมดลง ก็จะเกมโอเวอร์ แต่ผู้เล่นสามารถกลับมาดำเนินการต่อได้โดยใช้พาสเวิร์ดที่ให้ไว้เมื่อเริ่มแต่ละด่าน

การพัฒนาและการตลาด
------------------

*แอลคะเฮสต์*ได้รับการพัฒนาโดยบริษัทฮัลแลบบอราทอรี ซึ่งเป็นที่รู้จักจากผลงานแฟรนไชส์*เคอร์บี* เกมดังกล่าวกำกับและออกแบบโดยอัตสึชิ คากูตะ โดยมีประธานบริษัทนินเท็นโดคือซาโตรุ อิวาตะ ทำหน้าที่เป็นผู้อำนวยการสร้าง ส่วนฮิโรอากิ ซูงะ ทำหน้าที่เป็นหัวหน้าโปรแกรมเมอร์ ในขณะที่ภาพตัวละครจัดทำโดยศิลปินผู้มีนามว่าอาร์. อิชิดะ และซาวด์แทร็กแต่งโดยจุง อิชิกาวะ ผู้เป็นที่รู้จักจากผลงานซีรีส์*เคอร์บี* ซึ่งดนตรีของอิชิกาวะเน้นฉากแอ็กชันและความรู้สึกผจญภัยเบา ๆ บริษัทฮัลตั้งใจจะเผยแพร่ภายใต้ชื่อ*การ์เดียนเบลด* แต่บริษัทประสบปัญหาทางการเงิน กระทั่งบริษัทสแควร์ ซึ่งเป็นที่รู้จักจากแฟรนไชส์*ไฟนอลแฟนตาซี* ได้เปลี่ยนชื่อเป็น*แอลคะเฮสต์*และเผยแพร่เกมนี้สำหรับซูเปอร์แฟมิคอมเมื่อวันที่ 17 ธันวาคม ค.ศ. 1993 การเผยแพร่ดังกล่าวมาพร้อมกับคู่มือกลยุทธ์ที่เผยแพร่โดยบริษัทเอ็นทีที พับลิชชิง แม้ว่าจะไม่ได้เผยแพร่อย่างเป็นทางการนอกประเทศญี่ปุ่น แต่การแปลโดยแฟน ๆ เป็นภาษาอังกฤษได้รับการเผยแพร่ใน ค.ศ. 2002 โดยแฟรงก์ ฮิวส์ (F.H.) ซึ่งได้รับการปรับปรุงใหม่และแก้ไขให้ถูกต้องใน ค.ศ. 2014 จากนั้น ใน ค.ศ. 2017 ธีมหลักของเกมนี้ได้รวมไว้เป็นส่วนหนึ่งของอัลบัมรวมผลงานที่เผยแพร่โดยไฮเปอร์ดับ

การตอบรับ
---------

| การตอบรับ |
| --- |
|  |

*แอลคะเฮสต์*ได้รับการตอบรับที่ดีโดยทั่วไปจากนักวิจารณ์ที่มองในฐานะเกมนำเข้า เกมนี้ได้รับคะแนน 21.2 จากคะแนนเต็ม 30 ในแบบสำรวจความคิดเห็นสาธารณะที่จัดทำโดย*แฟมิลีคอมพิวเตอร์แมกกาซีน* ส่วนเทร์รี อากิ จากนิตยสาร*อิเล็กทรอนิกเกมมิงมันทลี*มองว่าเกมนี้เป็นเกมยอดเยี่ยมที่คล้ายกันกับ*ไฟนอลแฟนตาซี II* (เวอร์ชันญี่ปุ่นคือ*ไฟนอลแฟนตาซี IV*) และ*ซีเครตออฟมานา* (เวอร์ชันญี่ปุ่นคือ*เซเก็นเด็นเซ็ตสึ 2*) ของบริษัทสแควร์ รวมทั้งฌอง-ฟรองซัวส์ มอริส จาก*จอยแพด* ยกย่องการนำเสนอภาพและเสียง, ความสมดุลระหว่างแอ็กชันและการผจญภัย, เพื่อนร่วมทางที่หลากหลาย และระบบการต่อสู้ที่ชวนให้นึกถึงเกม*โซลเบลเดอร์*แต่ตั้งข้อสังเกตว่าถึงแม้ข้อความภาษาญี่ปุ่นอาจเป็นปัญหา แต่ก็ไม่ได้ขัดขวางการผ่านทุกเลเวล ส่วนโทนี มอต จากนิตยสาร*ซูเปอร์เพลย์*ยกย่องกราฟิก, รูปแบบการเล่น และการออกแบบด่านของเกม แต่ติเตียนแง่มุมต่าง ๆ เช่น ปริศนา และการขาดปฏิสัมพันธ์ที่เหมาะสมระหว่างตัวละคร

แกรี แฮร์รอด และร็อบ ไบรต์ จาก*นินเท็นโดแมกกาซีนซิสเตม* (*ออฟฟิเชียลนินเท็นโดแมกกาซีน*) ให้ความเห็นเชิงบวกต่อ*แอลคะเฮสต์*สำหรับด้านกราฟิก, เสียงเอฟเฟกต์ และรูปแบบการเล่นที่สนุกสนาน แต่รู้สึกว่าดนตรีไม่ได้สื่อถึงบรรยากาศและติเตียนการกระทำที่ซ้ำซาก ส่วนนิตยสาร*คอมพิวเตอร์และวิดีโอเกมส์*ให้ความเห็นเชิงบวกเกี่ยวกับภาพและสไปรต์ที่หลากหลาย, เอฟเฟกต์เสียง และรูปแบบการเล่น แต่ติเตียนดนตรีและความซ้ำซ้อน นอกจากนี้ โรเบร์โต การ์นีเชลลี จาก*ซูเปอร์เกมเพาเวอร์*ได้เน้นถึงแอ็กชันและกราฟิกที่เข้มข้นของเกม ในขณะที่ปีเอฟรันโก เมเรนดา และมัสซีมีลีอาโน ดีอาโก จาก*ซูเปอร์คอนโซล*ยกย่องความสามารถในการเล่นและความท้าทายเนื่องจากระดับความยากหลายเลเวล แต่ติเตียนโน้ตเพลง

นิตยสาร*รีโทรเกมเมอร์*สังเกตเห็นการผสมผสานระหว่างองค์ประกอบเกมแอ็กชันกับเกมเล่นตามบทบาท, กลไกของพันธมิตร และการเข้าถึงได้เนื่องจากการใช้ภาษาญี่ปุ่นเพียงเล็กน้อย ส่วนซาชีจาก*เฌอวิดีโอ.คอม* ยกย่องการออกแบบในด่านที่หลากหลาย, รูปแบบการเล่นโดยการหยั่งรู้ เช่นเดียวกับบรรดาผู้พิทักษ์และพันธมิตรที่เพิ่มความหลากหลายในการเผชิญหน้าศัตรู แต่รู้สึกผสมปนเปกับดนตรี และติเตียนความสั้นของเกม, บทเกม ตลอดจนดันเจียนที่ซ้ำซาก นอกจากนี้ กงซาลู ลอปิส จาก*นินเท็นโดไลฟ์*ได้ยกย่อง*แอลคะเฮสต์*สำหรับการควบคุมโดยสัญชาตญาณ, รูปแบบการเล่นสไตล์อาร์เคด, เพลงของจุง อิชิกาวะ และภาพที่ละทิ้งรูปแบบการทำให้ตัวการ์ตูนมีรูปร่างผิดสัดส่วนที่มีอยู่ดกดื่นในระบบซูเปอร์แฟมิคอม

หมายเหตุ
--------

1. ↑  アルカエスト, **Arukaesuto**
2. ↑  ญี่ปุ่น: ガーディアンブレード; โรมาจิ: *Gādian Burēdo*

อ้างอิง
-------

1. 1 2 3 4 5 6  Aki, Terri (January 1994). "International Outlook - Alcahest". *Electronic Gaming Monthly*. No. 54. Sendai Publishing. p. 82.
2. 1 2 3 4
3. 1 2 3 4 5  "Le Japon En Direct: Alcahest". *Consoles + [fr]* (ภาษาฝรั่งเศส). No. 27. EM-Images. December 1993. pp. 52–53.
4. 1 2  "Previews: Alcahest". *Total!*. No. 27. Future Publishing. March 1994. p. 13.
5. 1 2 3 4 5 6  "Alcahest". *A Guide to Japanese Role-Playing Games*. Bitmap Books. November 8, 2021. pp. 1–652. ISBN 978-1838019143.
6. 1 2 3 4 5 6  *Alcahest (アルカエスト) 完全攻略ガイドブック* (ภาษาญี่ปุ่น). NTT Publishing. December 17, 1993. pp. 1–128. ISBN 978-4871882828.
7. 1 2 3 4 5 6 7 8 9  Lopes, Gonçalo (February 22, 2016). "Review: Alcahest — The Legend of Alen". *Nintendo Life*. Nlife Media. เก็บจากแหล่งเดิมเมื่อ 2016-02-22. สืบค้นเมื่อ 2024-03-10.
8. 1 2 3 4  *アルカエスト* (取扱説明書) (Japanese ed.). Square. December 1993.
9. ↑  "FINAL FANTASY POST: アルカエスト - 個住的な仙人役がいてこそ早が還り上がるってもの". *Famitsu* (ภาษาญี่ปุ่น). No. 258. ASCII Corporation. November 26, 1993. pp. 154–155.
10. ↑  "Front Line: アルカエスト". *The Super Famicom [ja]* (ภาษาญี่ปุ่น). Vol. 4 no. 22. SoftBank Creative. December 10, 1993. pp. 54–55.
11. ↑  "FINAL FANTASY POST: アルカエスト". *Famitsu* (ภาษาญี่ปุ่น). No. 256–257. ASCII Corporation. November 12–19, 1993. pp. 150–151.
12. ↑  "FINAL FANTASY POST: アルカエスト". *Famitsu* (ภาษาญี่ปุ่น). No. 259. ASCII Corporation. December 3, 1993. pp. 152–153.
13. 1 2 3  HAL Laboratory (December 17, 1993). *Alcahest* (Super Famicom). Square. Level/area: Staff. (Ending screens by VGMuseum [The Video Games Museum]. เก็บถาวร 2002-10-03 ที่ เวย์แบ็กแมชชีน)
14. ↑  Kulikowski, Patrick (July 14, 2015). "Hip Tanaka pays tribute to the late Satoru Iwata". *Video Game Music Online*. เก็บจากแหล่งเดิมเมื่อ 2015-07-17. สืบค้นเมื่อ 2024-03-10.
15. 1 2  Greening, Chris (2008). "Jun Ishikawa". Square Enix Music Online. เก็บจากแหล่งเดิมเมื่อ 2008-09-29. สืบค้นเมื่อ 2024-03-10.
16. ↑  "NEW SOFT: ガーディアンブレード". *Famitsu* (ภาษาญี่ปุ่น). No. 182. ASCII Corporation. June 12, 1992. p. 162.
17. ↑  West, Neil (September 1994). "Super Express Special: Fantasy Quest". *Super Play*. No. 23. Future Publishing. pp. 14–17.
18. ↑  "アルカエスト". *Used Games* (ภาษาญี่ปุ่น). Vol. 2. Kill Time Communication. Spring 1997. pp. 30–31.
19. ↑  "Interview with F.H." *FantasyAnime*. December 2003. เก็บจากแหล่งเดิมเมื่อ 2018-08-08. สืบค้นเมื่อ 2024-03-16.
20. ↑  Jurkovich, Tristan (June 5, 2020). "10 Classic SNES Games That Are Still Stuck In Japan". *TheGamer*. เก็บจากแหล่งเดิมเมื่อ 2021-12-01. สืบค้นเมื่อ 2024-03-10.
21. ↑  "Diggin' In The Carts". *Hyperdub*. Bandcamp. November 17, 2017. เก็บจากแหล่งเดิมเมื่อ 2021-12-29. สืบค้นเมื่อ 2024-03-10.
22. 1 2  "CVG Reviews - And Here's The Rest: Every Game Reviewed - Alcahest". *Computer and Video Games*. No. 152. EMAP. July 1994. p. 98. เก็บจากแหล่งเดิมเมื่อ 2021-08-26. สืบค้นเมื่อ 2024-03-10.
23. 1 2  "NEW GAMES CROSS REVIEW: アルカエスト". *Famitsu* (ภาษาญี่ปุ่น). No. 262. ASCII Corporation. December 24, 1993. (Transcription by Famitsu.com. เก็บถาวร 2020-07-03 ที่ เวย์แบ็กแมชชีน).
24. 1 2  Harrod, Gary; Bright, Rob (June 1994). "Review: Alcahest". *Nintendo Magazine System*. No. 21. EMAP. pp. 76–77.
25. 1 2  Merenda, Piefranco; Diaco, Massimiliano (July–August 1994). "Review: Alcahest". *Super Console* (ภาษาอิตาลี). Vol. 1 no. 6. Futura Publishing. pp. 72–73.
26. 1 2
27. 1 2
28. 1 2  Jones, Darran (March 24, 2016). "Minority Report: Super Famicom - Alcahest". *Retro Gamer*. No. 153. Future Publishing. p. 74.
29. ↑  "超絶 大技林 '98年春版: スーパーファミコン - アルカエスト". *PlayStation Magazine [ja]* (Special) (ภาษาญี่ปุ่น). Vol. 42. Tokuma Shoten Intermedia. April 15, 1998. p. 160. ASIN B00J16900U.
30. ↑  Dragmire, Hagen (November 17, 2009). "Alcahest". *Retro Gamer*. Imagine Publishing. คลังข้อมูลเก่าเก็บจากแหล่งเดิมเมื่อ 2014-07-10. สืบค้นเมื่อ 2024-03-10.
31. ↑

แหล่งข้อมูลอื่น
---------------

* flagสถานีย่อยประเทศญี่ปุ่น
* สถานีย่อยวิดีโอเกม

* เว็บไซต์ทางการ at HAL Laboratory (ในภาษาญี่ปุ่น)
* เว็บไซต์ทางการ at Square Enix (ในภาษาญี่ปุ่น)